Termékek és szolgáltatások 2013-ban (2012)

Tanfolyamok, szemináriumok és konferenciák Az Akadémia összesen 72 (82) osztálytermi tanfolyamot, szemináriumot és konferenciát szervezett. A tevékenységértékelések feldolgozása alapján elmondható, hogy továbbra is nagy az általános elégedettség az Akadémia tevékenységeivel és annak tanulmányi eredményeivel: 94 % (93 %). A CEPOL 42 (33) ország (uniós tagországok és harmadik országok) és 21 (27) uniós és nemzetközi szerv bűnüldöző tisztviselőit gyűjtötte egybe, 2 251-et (2 098) résztvevőként, 707-et (772) pedig oktatóként, ami nagyobb szám, mint történetének során bármikor. A látogatottsági fok (résztvevők/ rendelkezésre álló helyek száma) minden eddiginél nagyobb, 116 % (96 %) volt, ami a CEPOL-képzések iránti megnövekedett igényt mutatja. Az Akadémia maga 19 (15) hálózattámogató eseményt szervezett, és 2014 vonatkozásában elindított egy támogatási szerződésre vonatkozó pályázati eljárást. Egyetlen tevékenységet sem halasztottak a következő naptári évre. Külső kapcsolatok 2013-ban a CEPOL folytatta gyümölcsöző együttműködését a tagjelölt és potenciális tagjelölt országokkal, az ESZP-ben, illetve a keleti partnerségben résztvevő országokkal, valamint stratégiai partnereivel, a partnerügynökségekkel és uniós partnerintézményekkel, köztük az Európai Külügyi Szolgálattal. 2013-ban a CEPOL két munkavégzési megállapodást írt alá Albániával és az Orosz Föderációval (jelentős esemény volt 2013-ban az Orosz Föderáció és a CEPOL első közös rendezvénye Moszkvában), valamint egy ilyen megállapodást az EU-LISA-val. Tovább folytak a tárgyalások Macedónia Volt Jugoszláv Köztársasággal és Bosznia-Hercegovinával, valamint hivatalos kapcsolatfelvételre került sor Koszovóval és Örményországgal, ahol egy-egy szakértői küldöttség vizsgálta az együttműködés lehetőségeit. Kapcsolatfelvételre került sor az Egyesült Államok rendészeti képzésének illetékeseivel is. A CEPOL közösen elfogadott közös tevékenységekkel, sikeresen zárta a partnerügynökségei kapcsolattartó csoportjának elnökségét; ezek a tevékenységek szerepelnek a Belső Biztonságra Vonatkozó Operatív Együttműködéssel Foglalkozó Állandó Bizottság (COSI) által jóváhagyott zárójelentésben. 2013-ban a CEPOL az uniós tagállamok által végrehajtott hét kapacitásépítési projektet támogatott; ezek olyan különböző témákat öleltek fel, mint az e-tanulás módszertana, továbbképzés a gyermekek szexuális zaklatása elleni fellépésről, a polgári válságkezelés, és egyéb fontos rendfenntartási témák. Képzési kézikönyvek és (közös) tantervek kidolgozása 2013-ban a SIRENE tevékenysége során használták a SIRENE-képzés oktatói kézikönyvét, és a SIRENE Képzési Bizottsága átdolgozta azt. Az Európai Unió Tanácsának Főtitkársága 2014 elején meg fogja kapni a kézikönyvet. Átdolgozásra került a kábítószer-kereskedelemre vonatkozó közös tanterv, és két új közös tanterv készült el, témájuk: a terrorizmus elleni küzdelem és az Eurojust, az utóbbi az Eurojust szakértőinek jelentős bevonásával. Az Europol egy szakértője közreműködött a terrorizmus elleni küzdelemről szóló közös tanterv megírásában, és az Europol véleményezte a kábítószer-kereskedelemről szóló közös tantervet (2012-ben négy közös tanterv átdolgozása, illetve egy kidolgozása). Kutatás, tudományos tevékenység Az éves CEPOL európai rendészettudományi konferencia 2013-ban „A civil társadalmak és a rendőrség a gazdasági megszorítások idején” címet viselte, és126 (120) uniós, valamint több tengerentúli résztvevővel igen sikeresnek volt mondható. A konferencia anyagai felkerültek a CEPOL honlapjára, és külön kötetben is meg fognak jelenni A tagállami rendészettudományi szakértők hálózatának és a tudástranszfer-munkacsoportnak a támogatásával a CEPOL a Rendészettudományi Hírlevél két új számát tette közzé honlapján. Ezenkívül a CEPOL külön weboldalon tette elérhetővé az Európai Unió területén született rendészettudományi publikációkat. A CEPOL e-Könyvtára továbbra is a rendészeti szaktudás gazdag tárházát nyújtja a regisztrált e-Net-használók számára. Európai rendőri csereprogram A CEPOL 2013-as európai rendőrcsereprogramja (EPEP) hat egységből és egy külön tanulmányi látogatási részből állt: — Általános egység magas rangú rendőrtisztek számára, — Parancsnoki egység, — Oktatói egység, — Kutatói egység, — Rendvédelmi szervezeti együttműködési egység, — „Európai szomszédságpolitika – Nyugat-Balkán” egység, — Tanulmányutak az Europolhoz (2x), a Frontexhez, az EMCDDA-hoz és az OLAF-hoz. A program a stockholmi program prioritásaiból, az uniós szakpolitikai ciklusból, valamint tagállami kérdésekből kiemelt témaköröket ölelt fel. A cserelátogatásokra kétoldalú alapon kerül sor, ezek legfeljebb 12 naptári napig és legalább 5 munkanapig tartottak. A fent említett szervezetekhez 3–5 napos tanulmányutakat szerveztek. Nyugat-balkáni országok, Törökország és az európai szomszédságpolitika keleti partnerei most vettek részt első ízben az európai rendőrcsereprogramban. A csereprogram 25 tagország, valamint a keleti partnerországok és a nyugat-balkáni országok összesen 444 (293) résztvevőjével zajlott, ami 2007, vagyis a projekt elindítása óta a legnagyobb résztvevőszám. A program kb. 6 00 000 EUR-s költségvetését a CEPOL állta, a kihasználtsági arány 95 % fölött volt. A csereprogram 135 résztvevőjétől és a tanulmányutak 54 résztvevőjétől kapott visszajelzések tanúsága szerint a 2013-as európai rendőr csereprogram figyelemre méltó, 98 %-os általános elégedettségi arányt mutathat fel. Elektronikus hálózat (e-Net) — Az e-Net vezetők országos találkozójára novemberben került sor. A CEPOL tanulásmenedzsment-rendszere (Learning Management System) nemcsak a CEPOL hagyományos tevékenységei online támogatásának korszerűsítésében és javításában bizonyult rendkívül sikeres eszköznek, hanem egyúttal információcserére alkalmas platformot is teremtett a CEPOL hálózata számára. Nyílt platformokat is rendelkezésre bocsátottak, ahol a hálózati tanulás keretében a gyakorlásban részt vevő közösségek az online technológia könnyű használata révén tanulhatnak egymástól és egymással. E-tanulás — 2013-ban az Akadémia 3 (4) új e-tanulási modult fejlesztett ki és 2 modult (0) dolgozott ki a következő témákról: pénzmosás, SISII, a prümi határozat, az Europol és a számítógépes bűnözés. Az uniós szakpolitikai ciklusról szóló online modul kifejlesztése 2013-ban lezárult, és a modul 2014 januárjában elfogadásra került. Jelenleg 19 online modul áll rendelkezésre. — 2013-ban összesen 1 994 (1 961) egyéni felhasználó kereste fel az online tanulási modulokat, és 31 internetes szemináriumra került sor, amelyeken 3 562 (1 667) fő vett részt. 2013-ban tíz gyakorlati közösségi platform működött, ahol a rendészet és a rendőri oktatás különböző területein tevékeny 2 063 hasonló gondolkodású szakember oszthatta meg egymással tudását és szakértelmét.